**Innkomne forslag - alle fra MO Pistolklubb**

**Forslag 1**

I h.h.t referat for sak 6 på kretstinget 2012 så ble det gjort vedtak om at KM når NNM ikke arrangeres legges mest mulig sentralt. Mo pk stiller forslag om at klubber i hele kretsen kan stå som arrangør og at KM tildeles etter søknad fra klubbene/anmodning fra kretsen og at KM forsøkes rullert mellom sør-, midt- og nordfylket.

**Styrets innstilling:**

Forslaget fra refererte kretsting (2012) legger ingen hindring for at hvilken som helst klubb kan søke som arrangør av KM. Det er kretsstyret som tar avgjørelsen om det er flere søkere på samme KM.

Forslaget ANBEFALES **IKKE.**

**Forslag 2**

I h.h.t referat for sak 4 på kretstinget 2012 så er det gjort vedtak om at NSK refunderer medaljer, plaketter og mesterskapspremie i sin helhet for KM. I statutt for KM Nordland (jan.2013) så står det under §9: Kretsen refunderer kostnader til medaljer og plaketter i sin helhet. Mo pk stiller forslag om at ordlyd i statutt beholdes og at arrangerende klubb dekker kostnader til mesterskapspremier.

**Styrets innstilling:**

Dette forslaget er i tråd med gjeldende KM statutt, og statuttene er ihht til forslaget som ble enstemmig vedtatt. «Uklarheten» her ligger i referatet fra tinget 2012.

Forslaget **ANBEFALES**.

*(Forslaget fra Bodø SSK på tinget 2012 hadde følgende ordlyd:*

***Forslag 4: Arrangør av KM besørger medaljer, plaketter og mesterskapspremie i henhold til gjeldende statutter.***

***Kretsen refunderer kostnader til medaljer og plaketter i sin helhet.***

***Startkontingenten fastsettes i kretsens statutter, men kretsstyret kan etter begrunnet søknad fra arrangør fravike denne i spesielle tilfelle. Arrangøren stilles fritt til om premietabell eller spesialpremiering*** *(kunngjøres i terminliste og innbydelse)* ***skal benyttes.)***

**Forslag 3**

Mo pk stiller forslag om at det i forbindelse med KM og NNM/KM eller andre stevner ikke skal tildeles arrangørstøtte fra NSK. Det foreslås videre at begrensningen om startkontingent på maks kr 100 som er satt i KM statuttene (§8) og setning om fravik kun ved begrunnet søknad, endres til: Startkontingenten fastsettes av arrangør.

**Styrets innstilling:**

Dette forslaget inneholder 2 – to forslag. Arrangørstøtte er en budsjettpost godkjent av tinget, og anses ikke som relevant forslag. Dette kan fremmes som kommentar/innspill i behandling av budsjettet som er egen tingsak.

Vedrørende andre del av forslaget så vil det være uheldig om arrangør selv skulle fastsette kontingenten for KM. Arrangør har anledning til å «regulere» premieandelen.

Forslag(ene) ANBEFALES **IKKE.**

**Forslag 4**

Mo pk stiller forslag om at det ved KM Felt også arrangeres revolverfelt og militærfelt i klassen for kvinner. Videre foreslås at det arrangeres KM for Junior også i programmene Grov-, revolver- og militærfelt og at det opprettes en egen klasse; Revolverfelt cal.22 for ungdom. (på linje med NNM)

**Stryets innstilling:**

Vi har som det er i dag alt for mange klasser der nesten ALLE får medaljer! Hva er verdien/statusen av en KM medalje? Det skal da ikke være en deltakermedalje, da må vi heller etablere en slik for deltakelse i KM! Og skal vi være «på linje» med NNM statuttene må vi fjerne en del KM klasser – laaaangt flere enn som foreslått etablert!

Forslaget ANBEFALES **IKKE**.

Generelt har forslagsstiller (Mo PK) ikke gitt noen begrunnelse for sine forslag, bare fremmet forslag. Forslagsstiller kan selv presentere forslagene.